Zagreb, 22.11.2024.

ODLUKA 

O POVOLJNIJEM OBRAČUNU NAKNADE ZA PLESNE ŠKOLE U STATUSU NEPROFITNE UDRUGE KOJA OBAVLJA SPORTSKU DJELATNOST USMJERENU ISKLJUČIVO NA RAZVOJ PROFESIONALNIH SPORTSKIH PLESAČA

1. Naknada za korištenje mehaničke glazbe u plesnim školama uređena je tarifnim brojem 12. Pravilnika i tarife Hrvatskog društva skladatelja (dalje u tekstu: Pravilnik) te mjesečno iznosi 500 bodova.

2. Ovom odlukom uređuje se povoljnija naknada za plesne škole u statusu neprofitnih udruga koje obavljaju sportsku djelatnost usmjerenu isključivo na razvoj profesionalnih sportskih plesača, putem sustavno organiziranih izobrazbi (treninga) i natjecateljskog sustava koje uređuju krovni sportski savezi.

3. Povoljnija naknada primjenjuje se za korištenje mehaničke glazbe tijekom trajanja organiziranih izobrazbi (treninga) profesionalnih sportskih plesača na način: 
a)  10 bodova po satu treninga na kojem se koristi glazba.

b)   Mjesečna naknada ne može biti manja od minimalne naknade u iznosu od 150 
      bodova mjesečno.

4. Ova odluka primjenjuje se uz uvjet ispunjenja svih sljedećih uvjeta:
a) Korisnik ima status neprofitne udruge koje obavljaju sportsku djelatnost usmjerenu isključivo na razvoj profesionalnih sportskih plesača.

b) Korisnik ima redovno članstvo u sportskom savezu za tekuću kalendarsku godinu, i o tome dostavlja dokaz.

c) Korisnik je prema HDS ZAMP-u uredno podmirio sve svoje obaveze.
d) Korisnik je s HDS ZAMP-om zaključio godišnji ugovor i redovno dostavlja točne i potpune podatke o broju održanih mjesečnih sati treninga uz glazbu, najkasnije do svakog 15. u mjesecu za prethodni mjesec.
5. Ova odluka ne primjenjuje se na komercijalne treninge i rekreacije te u svakom slučaju tako kombiniranih poslovnih aktivnosti korisnik plaća redovnu cijenu za plesnu školu iz tb 12. Pravilnika. 
6. Vrijednost boda u 2025. godini iznosi 0,16684 € uvećano za PDV (ukupna vrijednost boda za autorsku, izvođačku naknadu te naknadu proizvođača fonograma).
7. Odluka se primjenjuje u razdoblju od 01.01.2025. do 31.12.2025.

Za Hrvatsko društvo skladatelja
Nenad Marčec, glavni direktor ZAMP-a
